# אריך הונקר

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
בול מזרח גרמני בו מוצגים הונקר (מימין) ונשיא ברית המועצות, ברז'נייב על רקע ציון 20 שנות ידידות בין הרפובליקה הדמוקרטית הגרמנית וברית המועצות

אריך הונקר (25 באוגוסט 1912 - 29 במאי 1994), היה פוליטיקאי גרמני קומוניסטי שהנהיג את הרפובליקה הדמוקרטית הגרמנית.

## [עריכה] חיים מוקדמים

אריך הונקר נולד בחבל הסאר, בן לכורה פחם שהיה פעיל שמאל מיליטנטי. הוא הצטרף לליגת הקומוניסטים הצעירים של גרמניה בשנת 1926 ולמפלגה הקומוניסטית של גרמניה בשנת 1929. עד שנת 1930 עבד כמניח רעפים אבל אף פעם לא סיים את התמחותו. הוא נשלח על ידי המפלגה הקומוניסטית ללימודים בבית הספר הבינלאומי לנין שבמוסקבה.

הונקר חזר לגרמניה בשנת 1931. אחרי עליית הנאצים לשלטון בשנת 1933 הוא הפך להיות פעיל במחתרת הקומוניסטית עד מעצרו בשנת 1935. בשנת 1937 נגזר עליו מאסר של עשר שנים והוא נשאר בכלא עד סופה של מלחמת העולם השנייה.

אחרי המלחמה חזר הונקר להיות פעיל במפלגה הקומוניסטית. כאשר זו התאחדה עם המפלגה הסוציאל-דמוקרטית של גרמניה בשטח הכיבוש הסובייטי הוא היה מראשוני החברים של המפלגה החדשה, מפלגת האיחוד הסוציאליסטי של גרמניה.

לאחר הקמת הרפובליקה הדמוקרטית הגרמנית נבחר הונקר לכהן בפולקסקאמר, הפרלמנט המזרח גרמני, מטעם מפלגת האיחוד הסוציאליסטי. הוא מונה למזכיר בוועד המרכזי של המפלגה בשנת 1950 ובשנת 1959 הפך לחבר מלא בו.

הונקר היה אחראי לבניית חומת ברלין בשנת 1961.

## [עריכה] מנהיג הרפובליקה הדמוקרטית הגרמנית

על רקע התנגדותו של ולטר אולבריכט למדיניות הדטאנט בשנת 1971 הונקר, בתמיכה סובייטית הוביל הפיכה כנגדו וירש אותו כמנהיג הרפובליקה הדמוקרטית הגרמנית.

תחת מנהיגותו של הונקר גרמניה המזרחית אימצה מדיניות של "סוציאליזם צרכני" שהובילה לשיפור באיכות החיים, שכבר הייתה מן הגבוהות בגוש המזרחי. למרות כל השיפורים האלו ההתנגדות הפנימית להונקר המשיכה להיות פעילה ומספר עריקים נהרגו בעת ניסיון לחצות את חומת ברלין.

בתחום יחסי החוץ הונקר הוביל את מזרח גרמניה מחוץ לבידוד הדיפלומטי שבו היא הייתה שרויה, בתקופת כהונתו היא הפכה חברה באו"ם והיחסים עם גרמניה המערבית התחממו, הונקר גם היה המנהיג המזרח גרמני הראשון שביקר במערב גרמניה.

הונקר התנגד ליישום הרפורמות של מיכאיל גורבצ'וב בגוש המזרחי ובחר לדבוק במדיניות קומוניסטית שמרנית, אולם עם התחלת התפוררות הקומוניזם במזרח אירופה הוא הוכרח על ידי הפגנות המוניות במזרח גרמניה להתפטר מהנהגת המדינה והמפלגה. בן חסותו אגון קרנץ ירש אותו כמנהיג המדינה והמפלגה.

## [עריכה] אחרי איחוד גרמניה

אחרי איחוד גרמניה הונקר, שהואשם בבגידה ופשעים אחרים שבוצעו בתקופת המלחמה הקרה נמלט וקיבל מקלט בברית המועצות. אחרי פירוקה הוא הוסגר על ידי רוסיה לגרמניה.

משפטו של הונקר נפתח בתחילת שנת 1993 אולם כתוצאה ממחלתו המשפט בוטל והוא יצא לגלות בצ'ילה שם הוא נפטר מסרטן הכבד בשנת 1994.

מקור: http://he.wikipedia.org../../../%D7%90/%D7%A8/%D7%99/%D7%90%D7%A8%D7%99%D7%9A_%D7%94%D7%95%D7%A0%D7%A7%D7%A8.html

קטגוריות: מדינאים ופוליטיקאים גרמנים | מזרח גרמניה | מתנגדים גרמנים למשטר הנאצי

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Afrikaans
- Brezhoneg
- Català
- Česky
- Dansk
- Deutsch
- Esperanto
- Español
- فارسی
- Suomi
- Français
- Bahasa Indonesia
- Italiano
- 日本語
- ქართული
- 한국어
- Nederlands
- Norsk (bokmål)
- Polski
- Português
- Русский
- Svenska
- 中文